section_heading: Elektronika
paragraph_text: Osim jasne fizičke razlike, avionika lovca Su-35BM značajno je poboljšana, te je u potpunosti ruskog podrijetla. U elektroniku zrakoplova uključen je i radarski sustav N035 Irbis (PESA radar) koji omogućuje pasivno elektroničko skeniranje. Također, na repu lovca dodatno je montiran radar. U kasnijoj proizvodnji lovaca, kao stražnji radar koristit će se IRBIS-E radar, koji je poboljšana verzija prijašnjeg N035 radara, s većom vršnom snagom i boljim ECM karakteristikama. Za vlastitu elektroničku samoobranu i elektroničko ratovanje, lovac koristi L175M Khibiny-M sustav. Kasnija proizvodnja uključivat će Irbis-E radar s većim mogućnostima pretraživanja.